[ca] El 9 de maig de 2013, el cantautor valencià Pau Alabajos iniciava la gira europea #sense equipatge2013 acompanyat del fotògraf Xepo WS amb una conferència a la universitat de Torí sobre l'herència de la Nova Cançó. Suïssa, Alemanya, França i Itàlia serien l'escenari d'un projecte que portà el cantant per diversos lectorats de català d'universitats a l'exterior, centres catalans i sales de concerts. Per tirar endavant aquella empresa, vam comptar amb una subvenció de l'Àrea de Llengua i Universitats de l'Institut Ramon Llull i les aportacions econòmiques d'alguns departaments de romàniques, a banda dels diners recaptats per la venda de marxandatge i les entrades dels concerts. La finalitat principal del projecte era donar visibilitat a la cultura catalana més enllà dels Països Catalans, promovent-ne el coneixement i reconeixement fora de l'àmbit lingüístic partint d'una expressió artística universal: la música. A més, preteníem incidir en la intersecció en què s'uneixen cultura i educació, dues disciplines que van -o haurien d'anar- agafades de la mà, mitjançant el foment de la figura de l'artista pedagog i la participació de l'alumnat en els processos creatius. Els espectacles van prendre formes diferents en funció del context: conferència-taller, actuació amb el quartet de corda, actuació amb la banda i concert minimalista (guitarra i veu). Les ciutats incloses en la ruta foren: Torí, Venècia, Tubinga, Mannheim, Colònia, Berlín, Leipzig, Frankfurt, Constança, Lausana i Ais de Provença. Creiem que els bons resultats de la gira s'expliquen en part per la pluralitat de l'entitat gestora, formada per lectors i exlectors, becaris i voluntaris de centres catalans, tècnics de l'IRL i el representant del Llull a la Delegació de la Generalitat a Berlín. L'elevat grau d'implicació del professorat no tan sols es va fer palès en els set mesos d'organització, sinó en l'acollida en les seves pròpies cases de Pau i Xepo, la qual cosa va suposar una reducció de les despeses i alhora una millor cohesió d'equip. Així, després de 19 dies, 11 ciutats i 8.000 quilòmetres. Pau se'n va tornar a València amb l'equipatge carregat d'experiències, que al seu torn van apropar un trosset de la cultura catalana als estudiants de català i assistents de les activitats.

[es] El 9 de mayo de 2013 , el cantautor valenciano Pau Alabajos iniciaba la gira europea #senseequipatge2013 acompañado del fotógrafo Xepo WS con una conferencia en la universidad de Turín sobre la herencia de la Nova Cançó. Suiza, Alemania, Francia e Italia serían el escenario de un proyecto que llevó al cantante por varios lectorados de catalán de universidades en el exterior, centros catalanes y salas de conciertos. Para sacar adelante aquella empresa , contamos con una subvención del Área de Lengua y Universidades del Institut Ramon Llull y las aportaciones económicas de algunos departamentos de lenguas romances, aparte del dinero recaudado por la venta de merchandising y las entradas de los conciertos. La finalidad principal del proyecto era dar visibilidad a la cultura catalana más allá dels Països Catalans, promoviendo su conocimiento y reconocimiento fuera del ámbito lingüístico partiendo de una expresión artística universal: la música . Además, pretendíamos incidir en la intersección donde se unen cultura y educación, dos disciplinas que deberían ir de la mano, mediante el fomento de la figura del artista pedagogo y la participación de la alumnado en los procesos creativos.